Întrebare: de ce? Unii au impresia că persoanele necăsătorite s-au contaminat cu un virus, iar în străfundul lor s-a instalat fie o imposibilitate psihică de a-și întemeia o familie, un fel de boală care-i declasează la rolul de schilozi social – aspect vizibil prin impulsul necontrolat de a-i compătimi, impuls al cărui scop, straniu paradox, e tocmai de a le dovedi că nu-i consideră niște infirmi –, fie o stare de indiferență/sfidare la adresa căsniciei, posibilitate ce-i aruncă pe fundamentaliștii crezului familial în spirala unor convulsii vomitive fiindcă îndrăznești să judeci căsătoria cu invidia burlacului care n-ajunge la însurătoare.